Pol Corc

**Pol Corc** () — Amerikalı peşəkar basketbolçu. Hal hazırda Los-Anceles Klippers komandasında çıxış edir. O, 9 dəfə NBA All-Star komandasına 5 dəfə isə **All-NBA** və 2 dəfə **NBA All-Defensive** komandasına seçilib. **PG13** ləqəbi ilə də tanınır.

Corc əvvəlcə ali məktəbin **Knight High School** komandasında sonra isə **Fresno State** kollec komandasında çıxış edib. 2010 NBA seçmələrində İndiana Pacers tərəfindən 10-cu sıradan seçilib. 2013-cü ildə **"'Ən çox inkişaf etmiş"**' (Most Improved Player) seçilib. 2014-cü ildə **ABŞ milli basketbol yığmasına** çağırılıb və milli komanda ilə hazırlıq oyunlarının birində ayağını qırır. Zədə səbəbindən 2014–15 mövsümün çoxunu buraxmalı olur, amma 2016-cı ildə yenidən **All-Star** komandasına seçildi.

İndiana Peysers komandası üçün oynadığı 7 sezonda 7 dəfə (2011, 2012, 2013, 2014, 2015, 2016, 2017) pleyoffa 2 dəfə (2013, 2014) isə konferans finalına çıxdı.

2017-ci il 6 iyulda İndiana Peysers komandasından Domantos Sabonis və Viktor Oladipo qarşılığında Oklahoma-Siti Tander komandasına keçir.

2019-cu il 10 iyulda Oklahoma-Siti Tander komandasından Qilces-Aleksander Şey və Danilo Qallinari qarşılığında Los-Anceles Klippers komandasına keçir.

## İndiana Pacers (2010–2017)

### İlk mövsümü (2010–11)
2010-cu il 27 oktyabrda San-Antonio Spörs-a qarşı il rəsmi oyununa çıxdı və 23 dəqiqədə 4 xal atdı.İkinci oyununda isə Vaşinqton Uizards**-**a qarşı 23 xal atdı. İlk mövsümünü orta hesabla 7.8 xal, 3.7 ribaund, 1.1 asistlə başa vurur.2011-ci il pleyofflarında Çikaqo Bullz-a qarşı oynanan seriyada Derrik Rozu müdafiə etmək üçün bütün oyunlara ilk beşdə başladı.Həmin seriyada isə 4–1 məğlub oldular.

### 2011–12 mövsümü
3 fevral, 2012-ci ildə Corc Dallas Maveriks-ə qarşı 30 xal, 9 ribaund, 5 asist, 5 top oğurlama və 1 blokla oynayır və komandasına qələbə qazandırır.O,həmin sezonda **Slam Dunk Contest** və **Rising Stars Challange** yarışlarına çağırılır.Smaç yarışmasını Ceremi Evans qazanır və Corc üçüncü olur. 2011–12-ci illər mövsümünü 12.1 xal, 5.6 ribaund, 2.4 asist ortalaması ilə bitirir.Corc bu sezonda 66 oyuna ilk beşdə başlayır.Pleyoffların ilk turunda Orlando Mecik-i 4–1 məğlub etsələr də,ikinci turda Mayami Hit komandasına 4–2 məğlub olurlar.

### 2012–13 mövsümü
13 fevral,2013-cü ildə Şarlott Hornets-a qarşı 23 xal, 12 ribaund, 12 asist ve 2 top oğurlama ilə oynayaraq karyerasında ilk dəfə **triple double**-a imza atır. Bu mövsümü Corc 17.4 xal, 7.6 ribaund and 4.1 asist ortalaması ilə başa vurur və NBA All-Star komandasına seçilir. O bu mövsümün **"'Ən çox inkişaf etmiş oyunçusu"**' (Most Improved Player) seçilir. Bu sezon o komandası ilə birlikdə Şərq Konfransı Finallarına çıxır.Finallarda Mayami Hit-ə qarşı ilk oyunda hesab 89–92 olarkən atdığı 3 xalla oyunu əlavə vaxta aparır. Əlavə vaxtda sona 2.2 saniyə qalarkən və hesab 101–99 olarkən 3 xallıq atışı zaman Dueyn Ueyd faul etdiyinə görə 3 sərbəst atış imkanı qazanır və hesabı 101–102 edir. Lakin Lebron Ceyms son saniyədə atdığı xalla Miami oyunu 103–102 qazanır.Həmin seriyanı isə 4–3 Mayami Hit komandası qazanır.

### 2013–14 mövsümü
25 iyul, 2013-cü ildə Corc İndiana ilə 4 illik 90 milyon $ qarşılığında yeni müqavilə imzalayır. O bu mövsümü ortalama 21.7 xal, 6.8 ribaund və 3.5 asist ilə tamamlayır. Normal sezonda göstərdiyi performansına görə **All-NBA** üçüncü komandasına və **All-Defensive** ilk komandasına seçilir. Komandası ilə yenidən Şərq Konfransı Finallarına çıxsa da yenidən Mayami Hit komandasına uduzaraq mübarizədən kənarda qalır.

### 2014–15 mövsümü
2014-cü ildə Pol Corc 2014 FIBA Dünya Basketbol Çempionatında iştirak etmək üçün ABŞ milli basketbol komandasına dəvət edilir. Avqustun 1-də hazırlıq oyununda Ceyms Hardena blok vurmaq istəyərkən yerə tərs addım atır və sağ ayaq biləyini sındırır. Zədə səbəbi ilə 2014–15-ci illər mövsümünün çox hissəsini buraxmalı olur. 5 apreldə Mayami Hit qarşısında qazandıqları oyunda zədədən sonra ilk dəfə oyuna çıxır və 15 dəqiqəyə 13 xal atır. İştirak etdiyi mövsümün son 6 oyununda ortalama 8.8 xal, 3.7 ribaund ilə oynayır.

### 2015–16 mövsümü
2015–16 mövsümünün ilk matçında 106–99 məğlub olduqları Toronto Reptors oyununda Corc 17 xal və 12 ribaund ilə oynadı. Oyundan sonra etdiyi açıqlamalarda hakimlərin qərarını tənqid etdiyinə görə ona Milli Basketbol Assosiasiyası tərəfindən 10.000 $ pul cəzası verildi. Yuta Caz-a 122–119 məğlub olduqları oyunda 48 xal ataraq karyera xal rekordunu qırır. 3 dekabrda oktyabr və noyabr aylarındakı performansına görə **Şərq Konferansında Ayın Ən Yaxşı Oyunçusu** seçildi. Mövsümü ortalama 23.1 xal,7 ribaund və 4.1 asist ilə bitirir və All Star-a seçilir. Komandası pleyofflarda 7 oyunun nəticəsində Toronto Reptors-a məğlub olur. Həmin sezonda 2016 Yay Olimpiya Oyunlarında çıxış etmək üçün ABŞ milli komandasından dəvət alır.

### 2016–17 mövsümü
Corc bu mövsümü orta hesabla 23.7 xal, 6.6 ribaund, 3.3 asist ilə başa vurur və NBA All-Star komandasına seçilir. İndiana Peysers normal mövsümü konferans 7-cisi bitirir və pleyoffda Klivlend Kavalerslə rəqib olur. 4–0 məğlub olduqları seriyada Pol Corc 28 xal ortalaması ilə oynayır.

## Oklahoma City Thunder (2017–2019)

### 2017–18 mövsümü
6 iyul 2017-ci ildə Pol Corc Domantos Sabonis və Viktor Oladipo qarşılığında Oklahoma-Siti Tander komandasına keçir. Yeni komandası ilə ilk oyununa 19 oktyabrda Nyu-York Niks-i 105–84 məğlub etdikləri oyun qarşısında çıxır və 28 xal atır. NBA All-Star komandasına seçilmiş Demarkus Kazıns zədələndiyi üçün onun yerinə seçilir.

### 2018–19 mövsümü
Oklahoma-Siti Tander komandasında çıxış etdiyi ikinci ilində özünün ən yaxşı sezonlarından birini yaşayan Pol Corc bu mövsümü 28.0 xal, 4.1 asist və 8.2 ribaund ortalaması ilə bitirərək şəxsi rekordunu yeniləyir. MVP yarışında üçün yeri tutan Pol Corc bu sezonda NBA All-Star komandası ilə yanaşı **All-NBA** və **NBA All-Defensive** birinci komandalarına da seçilir.

## Los Anceles Klippers (2019-)

### 2019–20 mövsümü
Pol Corc 2019-cu il 10 iyulda Oklahoma-Siti Tander komandasından Qilces-Aleksander Şey və Danilo Qallinari qarşılığında Los-Anceles Klippers komandasına keçir. Çiynindən aldığı zədəyə görə mövsümün ilk on bir oyununu buraxan Pol Corc Klippers ilə ilk oyununda Nyu-Orlean Pelikans komandasına qarşı 33 xal atır. Pol Corc bu mövsümü 21.5 xal, 3.9 asist və 5.2 ribaund ortalaması ilə bitirir.